ZAPISNIK

36. sjednice Vijeća Mjesnog odbora „Hrvatski narodni vladari”
održane u petak 30. kolovoza 2023. u 18 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Anja Pletikosa, Vanja Zubović, Tamara Bjažić Klarin, Jadranka Čučković i Vanja Mladineo.

Predsjednica Vijeća Anja Pletikosa pozdravlja sve nazočne i konstatira da su na sjednici prisutne sve članice Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 35.sjednice održane 09. srpnja 2024. godine.
Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 36. sjednice.

Prijedlog dnevnog reda:

[bookmark: _heading=h.gjdgxs]DNEVNI RED:

1. [bookmark: _Hlk179880035]Godišnji izvještaj o izvršenju Financijskog plana Mjesnog odbora „Hrvatski narodni
vladari“ za 2023., donošenje
2. Zaključak o asfalterskom programu Malih komunalnih akcija Vijeća Mjesnog odbora
„Hrvatski narodni vladari“ za 2024., preusmjeravanje sredstava, donošenje zaključka
3. Komunalna problematika
4. Pitanja i prijedlozi

Predsjednica izvještava da je pristigao još jedan prijedlog stanara te ga je uvrstila u dnevni red, tim više što se ta točka već nalazila na dnevnom redu i Vijeće Gradske četvrti ju nije uvažilo, iako se radi o vrlo važnoj i smislenoj inicijativi.

Novi predloženi dnevni red:

1. Godišnji izvještaj o izvršenju Financijskog plana Mjesnog odbora „Hrvatski narodni
vladari“ za 2023., donošenje
2. Zaključak o asfalterskom programu Malih komunalnih akcija Vijeća Mjesnog odbora
„Hrvatski narodni vladari“ za 2024., preusmjeravanje sredstava, donošenje zaključka
3. Postavljanje uspornika i usporavanje prometa na potezu Đorđićeva-Smičiklasova, donošenje zaključka
4. Komunalna problematika
5. Pitanja i prijedlozi


Prisutne članice Vijeća Mjesnog odbora „Hrvatski narodni vladari” jednoglasno donose predloženi dopunjeni dnevni red.

Ad 1. Godišnji izvještaj o izvršenju Financijskog plana Mjesnog odbora „Hrvatski narodni vladari“ za 2023., donošenje

Članice Vijeća zajedno gledaju Godišnji izvještaj o izvršenju Financijskog plana te nakon rasprave, jednoglasno donose

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Hrvatski narodni vladari'' za 2023.

Članak 1. 
Godišnji izvještaj o izvršenju Financijskog plana Mjesnog odbora ''Hrvatski narodni vladari'' za 2023. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2023.
(€)
	Ostvareno prihoda za 2023.
(€)
	Ostvareno rashoda za 2023.
(€)
	Indeks (5/3*100)

	1
	2
	3
	4
	5
	6

	 
	RASHODI
	50.210,00
	50.210,00
	47.007,03
	93,62

	3
	RASHODI POSLOVANJA
	50.210,00
	50.210,00
	47.007,03
	93,62

	32
	Materijalni rashodi
	50.210,00
	50.210,00
	47.007,03
	93,62

	323
	Rashodi za usluge
	40.000,00
	40.000,00
	39.897,04
	99,74

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	40.000,00
	40.000,00
	39.897,04
	99,74

	 
	ODRŽAVANJE JAVNIH POVRŠINA
	13.200,00
	13.200,00
	13.097,04
	99,22

	 
	ODRŽAVANJE NERAZVRSTANIH CESTA
	26.800,00
	26.800,00
	26.800,00
	100,00

	329
	Ostali nespomenuti rashodi poslovanja
	10.210,00
	10.210,00
	7.109,99
	69,64

	3291
	Naknade za rad predstavničkih i izvršnih tijela, povjerenstava i slično
	9.560,00
	9.560,00
	6.601,68
	69,06

	3299
	Ostali nespomenuti rashodi poslovanja
	650,00
	650,00
	508,31
	78,20



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora ''Hrvatski narodni vladari''.

Ad 2. Zaključak o asfalterskom programu Malih komunalnih akcija Vijeća Mjesnog odbora „Hrvatski narodni vladari“ za 2024., donošenje zaključka
Nakon kratke rasprave, članice Vijeća jednoglasno donose


ZAKLJUČAK
o asfalterskom programu Malih komunalnih akcija Vijeća Mjesnog odbora „Hrvatski narodni vladari“ za 2024.

1. Vijeće Mjesnog odbora „Hrvatski narodni vladari“ preusmjeriti će sredstva iz asfalterskog programa za potrebe Mjesnog odbora „Kralj Zvonimir“ za asfaltiranje Ulice Stjepana Širole od broja 7 do križanja s Ulicom Crvenog križa.

2. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.


Ad 3. Postavljanje uspornika i usporavanje prometa na potezu Đorđićeva - Smičiklasova, donošenje zaključka
Članice Vijeća napominju da su prije dvije godine donijele sličan zaključak koji Vijeće Gradske četvrti nije prihvatio te sada na inicijativu stanara obližnjih zgrada ponovo inzistiraju na tome da se postave uspornici ispred pješačkih prijelaza. Ovo je vrlo važno jer je ta prometnica trkalište, a u blizini se nalazi osnovna škola i dom za umirovljenike.
Vijeće Mjesnog odbora „Hrvatski narodni vladari“ jednoglasno donosi


ZAKLJUČAK
o postavljanju uspornika i usporavanju prometa na potezu Đorđićeve i Smičiklasove ulice
1. Vijeće Mjesnog odbora „Hrvatski narodni vladari“ traži od nadležnog ureda postavljanje uspornika ispred pješačkih prijelaza i usporavanje prometa na potezu Đorđićeve i Smičiklasova ulice.

2. Ovaj će zaključak biti dostavljen Gradskom uredu za mjesnu samoupravu, promet,
civilnu zaštitu i sigurnost.

Ad. 4 Komunalna problematika
Članice Vijeća pričaju o podzemnim spremnicima novo postavljenim na uglu Zvonimirove i Bauerove te su kroz razgovore sa stanarima na tom prostoru došle do zaključka da se radi o neadekvatnom položaju koji smeta stanarima čije sobe gledaju na to područje, pogotovo noću kada se vrši odvoz otpada.

Ad. 5 Pitanja i prijedlozi
Nije bilo pitanja i prijedloga.

Sjednica je završila u 18:45 sati.
Zapisnik vodila Anja Pletikosa


KLASA: 024-08/24-003/1755
URBROJ: 251-13-11-1/003-24-2
Zagreb,  30. kolovoza 2024.




Predsjednica Vijeća Mjesnog odbora
        „Hrvatski narodni vladari“

[bookmark: _GoBack]							                  Anja Pletikosa, v.r.

